8. ΕΓΚΥΚΛΙΟΣ Ι.Κ.Α Αριθ. 10 της 17 Ιαν. 1953 Απόδειξις ηλικίας δια ληξιαρχικής πράξεως γεννήσεως συντασσομένης κατόπιν αδείας Εισαγγελέως ή Ειρηνοδίκου. Υποβληθέντος ημίν ερωτήματος περί του εάν ληξιαρχική πράξις συνταχθείσα κατόπιν αδείας του Εισαγγελέως ή του Ειρηνοδίκου πληροί τας νομίμους προϋποθέσεις της ληξιαρχικής πράξεως, ως αύτη νοείται εν άρθρ. 10 του Ν. 1846/51, γνωρίζομεν υμίν, ότι η κατά το άρθρ. 15 παρ. 3 του Κώδικος των νόμων 2430 και 4485/1930 «περί ληξιαρχικών πράξεων» ως συνεπληρώθη δια του άρθρ. 2 παρ. 3 του Ν. 5097/31 συντασσομένη ληξιαρχική Πράξις μετά την 90ην ημέραν από της γεννήσεως κατόπιν αδείας, του Εισαγγελέως ή εφ’ όσον δεν εδρεύει τοιούτος, του Ειρηνοδίκου, μετά προηγουμένη έρευναν των πραγματικών περιστατικών, πληροί απάσας τας νομίμους προϋποθέσεις της ληξιαρχικής πράξεως, υποχρεούσα επομένως και το ίδρυμα. 